钦定古今图书集成/明伦汇编/氏族典/第579卷 > 《凌迪知万姓统谱》 > 耶律迭剌
## 钦定古今图书集成/明伦汇编/氏族典/第579卷 > 《凌迪知万姓统谱》 > 耶律迭剌

按《辽史皇子表》，德祖子迭剌，字云独昆，行第三。天显
元年，为中台省左大相。性敏洽，太祖曰：“迭剌之智，卒
然图功，我所不及。缓以谋事，不如我。”回鹘使至，无能
通其语，太祖遣迓之。相从二旬，能习其言语书，因制
契丹小字，数少而该贯。与兄剌葛谋反，剌葛遁，迭剌
与安端降，太祖杖而释之。神册二年，欲南奔，事觉，亲
戚请免于上，又赦之。